Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 18/12/8802	Košice I, 18.4.2012
EEČ : 2-63-107-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
-	v Košiciach a inde od mesiaca január 2011 až doposiaľ zanedbal vyživovaciu povinnosť k mal. XXXXX., nar. XXXXX, napriek tomu, že mu to vyplýva z ustanovenia § 62 ods. 3, Zákona o rodine č. 36/2005 Z.z., v spojení so zákonom č. 601/2003 Z.z. o životnom minime, kde podľa zákonnej úpravy je povinný prispievať 30 % zo sumy životného minima, čím na výživnom za uvedené obdobie dlhuje XXXXX XXXXX sumu vo výške 386,19,- €,

Právna veta:
lebo zanikla trestnosť činu
Odôvodnenie:
Uznesením povereného príslušníka Obvodného oddelenia PZ XXXXX - XXXXX, sp. zn. ČVS: ORP-XXXXX z 05.01.2012 bolo začaté trestné stíhanie a dňa 18.01.2012  vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona  na tom skutkovom základe, že: 

- v Košiciach a inde od mesiaca január 2011 až doposiaľ zanedbal vyživovaciu povinnosť k mal. XXXXX., nar. XXXXX, napriek tomu, že mu to vyplýva z ustanovenia § 62 ods. 3, Zákona o rodine č. 36/2005 Z.z., v spojení so zákonom č. 601/2003 Z.z. o životnom minime, kde podľa zákonnej úpravy je povinný prispievať 30 % zo sumy životného minima, čím na výživnom za uvedené obdobie dlhuje XXXXX XXXXX sumu vo výške 386,19,- €.

	Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu. 

	Preskúmaním spisového materiálu som zistil, že obv. XXXXX vkladom hotovosti na účet poškodenej XXXXX vložil dňa 07.04.2012 sumu 120.-eur a dňa 12.04.2012 sumu 270.-eur. O tomto úkone sa nachádza v spise kópia platobného príkazu a doručenie daných súm bolo overené aj u poškodenej, ktorá to potvrdila. Obvinený tak nemá žiaden dlh na výživnom.

	Podľa § 86 písm. a/ Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť činu zanedbania povinnej výživy podľa § 207 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor